Sosiaali- ja terveyspalvelut

Asiakasohjausyksikkö

Pirkanmaan perhehoidon yksikkö

2.4.2020

# Tiedote koronaviruksen aiheuttamista toimista perhehoidossa

## Pitkäaikainen perhehoito

Pitkäaikainen perhehoito jatkuu perhekodeissa normaalisti. Suosittelemme, että perhekodeissa vältetään

läheisten ja muiden kodin ulkopuolisten henkilöiden vierailuja mahdollisuuksien mukaan. Lisäksi

suosittelemme, että perhehoitajat siirtävät suunniteltuja vapaita pidettäväksi 13.5.2020 jälkeen. Vapaapäivien

järjestelystä voitte olla yhteydessä Perhehoidon yksikköön.

## Tilapäinen perhehoito

Tilapäinen perhehoito perhehoitajan kodissa tulisi perua yli 70-vuotiaiden ja riskiryhmään kuuluvien

asiakkaiden osalta, mikäli jakson järjestäminen ei ole asiakkaan hyvinvoinnin kannalta välttämätöntä.

Muiden asiakkaiden osalta perhehoitajat, jotka toimivat tilapäisinä perhehoitajina omassa kodissaan, voivat

ottaa asiakkaita vastaan tarkan harkinnan perusteella. Perhehoitaja voi olla yhteydessä Perhehoidon

yksikköön epäselvissä tilanteissa, jolloin voimme miettiä jakson välttämättömyyttä yhdessä.

## Osavuorokautinen perhehoito

Osavuorokautinen perhehoito, joka tapahtuu perhehoitajan kotona ja jossa asiakkaat ovat yli 70-vuotiaita tai

riskiryhmään kuuluvia, tulee keskeyttää 13.5.2020 asti. Mikäli päiväperhehoidossa on toteutunut asiakkaan

pesut tai muut välttämättömät toimet, niin pyritään ne järjestämään asiakkaan kotiin tai jatketaan

perhehoitoa.

## Asiakkaan kotona tapahtuva perhehoito

Ennen kuin perhehoitaja menee asiakkaan kotiin tekemään perhehoitoa, perhehoitajan tulee varmistaa, voiko

asiakkaan kotiin mennä. Mikäli asiakkaalla tai perhehoitajalla on nuha tai influenssa, ei perhehoitoa voi

toteuttaa.

## Suojautuminen perhehoidossa

Perhehoidon toteuttamisen edellytyksenä on, että perhehoitaja ja asiakas ovat oireettomia (pois lukien

pitkäaikainen perhehoito). Mikäli perhehoidon asiakas on oireeton, niin suojautumista ei tarvita. Mikäli pitkäaikaisessa perhehoidossa asiakkaalla on hengitystieinfektion oireita (eli riski pisaratartuntaan), niin perhehoitaja käyttää hengityssuojainta. Suojaimia saa tarvittaessa Pirkanmaan perhehoidon yksiköstä.

Muistutamme hyvästä käsi- ja yskimishygieniasta. Käsien huolellinen saippuapesu ja hihaan /kainaloon yskiminen ovat erittäin tärkeitä muistaa.

Tilanne elää ja ohjeet ovat muuttuvia, joten toivomme teidän seuraavan ajankohtaisia tiedotteita THL:n

sivuilta ja Tampereen kaupungin ohjeet koronavirukseen liittyen (www.tampere.fi/koronavirus)

Olkaa matalalla kynnyksellä yhteydessä Perhehoidon yksikköön ja mietitään tarvittaessa teidän ja

perhehoidon asiakkaiden tilanteita ja vaihtoehtoisia toimintatapoja.

Pidetään huolta itsestämme ja toisistamme!